પ્રેમ અને આકર્ષણ તો દરેક હિન્દી ફિલ્મમાં હોય છે. એનાં કારણો પણ હોય છે. આ ફિલ્મમાં નાયિકા યોગાનુયોગ એક નહીં, બે વખત નાયકને નિર્વસ્ત્ર જોઈ લે છે અને બન્ને વખત તે નસીબદાર રહે છે. પરિણામે તે હીરો સાથે લગ્ન કરી લેવા ઉત્સુક બને છે, જેથી ઇન્ટરવલ પહેલાં એક અજય દેવગન સાથે પ્રેમલીલા અને ઇન્ટરવલ પછી બીજા અજય દેવગન સાથે ધિક્કારલીલારૂપે આગળ વધે છે. વિલનની બહેન ‘એજે’ની વીરતા અને શરીરસૌષ્ઠવ પર એટલી મુગ્ધ થાય છે કે તેને મેળવવા માટે બૅન્ગકોકથી ભારત સુધી પ્રપંચ રચે છે. લોહીની ધારાઓ વહે છે. ગાજર-મૂળાની માફક માણસો કપાય છે.